Komisijas Lēmums

(2001. gada 28. novembris),

ar kuru groza Lēmumu 93/402/EEK par dzīvnieku veselības prasībām un veterināro sertifikāciju attiecībā uz svaigas gaļas importu no Dienvidamerikas valstīm, jo īpaši attiecībā uz Brazīliju

(izziņots ar dokumenta numuru C(2001) 3802)

(Dokuments attiecas uz EEZ)

(2001/842/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas un kazas, cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EK) Nr. 1452/2001 [2], jo īpaši tās 15., 16. panta 1. punktu un 22. pantu,

tā kā:

(1) Dzīvnieku veselības nosacījumus un veterināro sertifikāciju svaigas gaļas importam no Argentīnas, Brazīlijas, Čīles, Kolumbijas, Paragvajas un Urugvajas paredz 1993. gada 10. jūnija Komisijas Lēmums 93/402/EEK attiecībā uz dzīvnieku veselības nosacījumiem un veterināro sertifikāciju svaigas gaļas importam no Dienvidamerikas valstīm [3], kurā jaunākie grozījumi izdarīti ar Lēmumu 2001/767/EK [4].

(2) Ar 2001. gada 9. maiju Brazīlijā Riugrandi du Sula reģionā bija apstiprināti mutes un nagu sērgas uzliesmojumi un tika ieviesta liellopu vakcinēšanas programma pret mutes un nagu sērgu.

(3) Komisija aizliedza ievest no Riugrandi du Sula reģiona Kopienā visu kategoriju svaigu gaļu, kas iegūta no sugām, kas ir uzņēmīgas pret mutes un nagu sērgu, nosakot to ar Komisijas Lēmumu 2001/410/EK [5], ar kuru groza Lēmumu 93/402/EEK paredzot svītrot minēto reģionu no to Brazīlijas reģionu saraksta, no kuriem ir atļauta šādas svaigas gaļas ievešana.

(4) Komisijas pārbaudes vizīte notika laikā no 2001. gada 22. līdz 26. oktobrim, lai pārbaudītu epidemioloģisko stāvokli attiecībā uz mutes un nagu sērgu un kontroles pasākumus uz vietas.

(5) Pārbaude apliecināja, ka Brazīlijas kompetentās veterinārās iestādes ir novērsušas iepriekšējās pārbaudēs konstatētos trūkumus un tagad sērgas situācija ir stabilizēta. Tāpēc ir lietderīgi atcelt ievešanas aizliegumu Kopienā attiecībā uz lietošanai pārtikā paredzētu atkaulotu svaigu gaļu, kā arī gaļu un subproduktiem, kas paredzēti tiešai apstrādei mājdzīvieku barībai un atkārtoti iekļaut Riugrandi du Sula reģionu Lēmuma 93/402/EEK I pielikuma sarakstā.

(6) Lēmums 2001/410/EK tāpat paredz precizēt Urugvajā piemērojamos nosacījumus, taču šādu precizēšanu tagad konsolidē Lēmums 2001/767/EK un tādēļ Lēmumu 2001/410/EK var pilnībā atcelt.

(7) Padomes Direktīva 93/119/EK [6]nosaka, ka Eiropas Kopienā no trešām valstīm importētai gaļai klāt esošajam veselības sertifikātam ir pievienota apliecība, kas apliecina to, ka dzīvnieki nokauti saskaņā ar attiecīgajai direktīvai līdzvērtīgiem nosacījumiem, kas garantē humānu attieksmi; ir lietderīgi iekļaut šādu sertifikācijas prasību veselības sertifikāta modelī tad, kad tiek veikti citi veselības sertifikāta parauga grozījumi.

(8) Tāpat ir lietderīgi atjaunināt veselības sertifikātu paraugus, lai pieprasītu sertifikātos norādīt konteinera numuru un atbilstošo plombas numuru, un noteikt atestāciju attiecībā uz dzīvnieku aizsardzību kaušanas laikā.

(9) Tādēļ attiecīgi ir jāgroza Lēmums 93/402/EEK un jāatceļ Lēmums 2001/410/EK.

(10) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,

IR PIEŅĒMUSI ŠO LĒMUMU.

1. pants

Lēmuma 93/402/EEK I, II un III pielikumu aizstāj ar šī lēmuma attiecīgajiem pielikumiem.

2. pants

Ar šo tiek atcelts Lēmums 2001/410/EK.

3. pants

Šis lēmums stājas spēka ar 2002. gada 1. decembri, pēc tam, kad 2002. gada 20. un 21. novembrī to būs pārskatījusi Pastāvīgā veterinārijas komiteja.

4. pants

Šis lēmums ir adresēts dalībvalstīm.

Briselē, 2001. gada 28. novembrī

Komisijas vārdā —

Komisijas loceklis

David Byrne

[1] OV L 302, 31.12.1972., 28. lpp.

[2] OV L 198, 21.7.2001., 11. lpp.

[3] OV L 179, 22.7.1993., 11. lpp.

[4] OV L 288, 1.11.2001., 51. lpp.

[5] OV L 145, 31.5.2001., 49. lpp.

[6] OV L 340, 31.12.1993., 21. lpp.

--------------------------------------------------

PIELIKUMS

“I PIELIKUMS

Dienvidamerikas teritoriju apraksts, ko nosaka sakarā ar dzīvnieku veselības sertifikāciju

Valsts | Teritorija | Teritorijas apraksts |

Kods | Versija |

Argentīna | AR | 01/2001 | Visā valstī |

Brazīlija | BR | 01/93 | Visā valstī |

BR – 1 | 02/2001 | Štati: Rio Grande do Sul; Paraná, Minas Gerais (izņemot reģionus: Oliveira, Passos, São Gonçalo de Sapucai, Setelagoas un Bambuí), São Paulo, Espírito Santo, Mato Grosso do Sul (izņemot pašvaldības - Sonora, Aquidauana, Bodoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde of Mato Grosso un Corumba), Santa Catarina Goiás un Cuiaba štata administratīvās vienības (izņemot pašvaldības - San Antonio de Leverger, Nossa Senhora do Livramento, Pocone un Barão de Melgaço), Caceres (izņemot pašvaldība - Caceres), Lucas do Rio Verde, Rondono-polis (izņemot pašvaldība - Itiquiora), Barra do Garças un Barra do Bugres in Mato Grosso |

Čīle | CL | 01/93 | Visā valstī |

Kolumbija | CO | 01/93 | Visā valstī |

CO – 1 | 01/93 | Teritorijas, kas ietilpst šādās robežās: no punkta, kur upe Murriietek upē Atrato, lejup pa upi Atrato līdz tās ietekai Atlantijas okeānā, no šī punkta līdz Panamas robežai, pa Atlantijas okeāna piekrasti līdz Cabo Tiburón; no šī punkta līdz Klusajam okeānam, pa Kolumbijas – Panamas robežu; no šī punkta līdz upes Valle grīvai gar Klusā okeāna piekrasti un no šī punklta taisnā līnijā līdz upes Murri ietekai upē Atrato. |

CO – 2 | 01/93 | Pašvaldības - Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (upes Atrato labajā krastā) un Frontino |

CO – 3 | 01/93 | Teritorijas, kas ietilpst šādās robežās: no upes Sinu grīvas pie Atlantijas okeāna, augšup pa upi Sinu līdz tās augšējiem ūdeņiem Alto Paramillo, no šī punkta līdz Puerto Rey pie Atlantijas okeāna, pa departamentu Antiquia un Cordoba robežu, un no šī punkta līdz upes Sinu grīvai gar Atlantijas okeāna krastu. |

Paragvaja | PY | 01/93 | Visā valstī |

Urugvaja | UY | 01/2001 | Visā valstī |

“II PIELIKUMS

DZĪVNIEKU VESELĪBAS GARANTIJAS ATTIECĪBĀ UZ SERTIFIKĀCIJU [1]

Valsts | Teritorija | Svaigas gaļas sertifikāta paraugs | Sertifikāta paraugs subproduktiem | Sertifikāta paraugs atkaulotai svaigai gaļai (nav paredzēts subproduktiem) |

Šķirnes | Liellopu | aitu | Šķirnes |

Liellopu | Aitu, kazu | Cūku | Nepārnadžu | HC | MP | PF | PF | Liellopu | Aitu/kazu | Cūku | Nepārnadžu |

1 | 2 | 3 | 4 |

Argentīna | AR | — | — | — | D | — | — | — | — | — | — | — | — | — | — | D |

Brazīlija | BR | — | — | — | D | — | — | — | — | — | — | — | — | — | — | D |

BR – 1 | — | — | — | D | — | — | — | — | — | F | — | A | — | — | D |

Čīle | CL | B | B | H | D | B | B | B | B | B | B | B | A | C. | H | D |

Kolumbija | CO | — | — | — | D | — | — | — | — | — | — | — | — | — | — | D |

CO – 1 | — | — | — | D | — | — | — | — | — | — | — | A | — | — | D |

CO – 2 | — | — | — | D | — | — | — | — | — | — | — | — | — | — | D |

CO – 3 | — | — | — | D | — | — | — | — | — | — | — | A | — | — | D |

Paragvaja | PY | — | — | — | D | — | — | — | — | — | F | — | A | — | — | D |

Urugvaja | UY | B | B | — | D | B | B | B | B | B | Francija B | F B | A | C | — | D |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------